PMIndiaData/PMIndiaSum huggingface dataset:
પ્રધાનમંત્રી 11 ફેબ્રુઆરી, 2019નાં રોજ પેટ્રોટેક – 2019નું ઉદઘાટન કરશે

પ્રધાનમંત્રી શ્રી નરેન્દ્ર મોદી 11 ફેબ્રુઆરી, 2019નાં રોજ ઉત્તરપ્રદેશનાં ગ્રેટર નોએડા સ્થિત ઇન્ડિયા એક્સ્પો સેન્ટરમાં પેટ્રોટેક-2019નું ઉદઘાટન કરશે. શ્રી મોદી આ યોજનનાં ઉદઘાટન સત્રને પણ સંબોધિત કરશે. પેટ્રોટેક – 2019ને ભારતનું મુખ્ય હાઇડ્રોકાર્બન સંમેલન ગણવામાં આવે છે. ભારત સરકારનાં પેટ્રોલિયમ અને કુદરતી ગેસ મંત્રાલયનાં નેજા હેઠળ પેટ્રોટેક – 2019 એટલે 13મા આંતરરાષ્ટ્રીય ઓઇલ અને ગેસ સંમેલન અને પ્રદર્શનનું આયોજન થઈ રહ્યું છે. 10 થી 12 ફેબ્રુઆરી, 2019 સુધી આયોજિત આ ત્રણ દિવસનાં ભવ્ય કાર્યક્રમમાં ભારતનાં ઓઇલ અને ગેસ સેક્ટરમાં હાલનાં બજાર અને રોકાણકારો માટે સાનુકૂળ વિકાસને દર્શાવવામાં આવશે. પેટ્રોટેક – 2019માં ભાગીદાર દેશોનાં 95થી વધારે ઊર્જા મંત્રીઓ અને લગભગ 70 દેશોનાં 7000 પ્રતિનિધિઓ સામેલ થવાની સંભાવના છે. સંમેલનની સાથે-સાથે ઇન્ડિયા એક્સ્પો માર્ટ, ગ્રેટર નોઇડામાં 20,000 ચોરસ મીટરમાં ફેલાયેલા એક પ્રદર્શનનું આયોજન પણ થશે. પેટ્રોટેક – 2019 પ્રદર્શનમાં મેક ઇન ઇન્ડિયા અને અક્ષય ઊર્જા થીમ પર વિશેષ ક્ષેત્રોની સાથે-સાથે 40થી વધારે દેશોનાં 13થી વધારે સ્વદેશી સ્ટૉલ અને લગભગ 750 પ્રદર્શકો સામેલ થશે. પ્રધાનમંત્રીએ 5 ડિસેમ્બર, 2016નાં રોજ પેટ્રોટેક – 2016નાં 12મા આયોજનનું ઉદઘાટન કર્યું હતું. પ્રધાનમંત્રીએ કહ્યું હતું કે, “મારી દ્રષ્ટિએ ભારતનાં ઊર્જા ભવિષ્ય માટે ચાર સ્તંભ છેઃ ઊર્જાની પહોંચ, ઊર્જાદક્ષતા, ઊર્જાસ્થિરતા અને ઊર્જાની સુરક્ષા.” પ્રધાનમંત્રીએ ગ્લોબલ હાઇડ્રોકાર્બન કંપનીઓને પણ મેક ઇન ઇન્ડિયામાં આવવાનું આમંત્રણ પાઠવ્યું છે અને તેમને વિશ્વાસ અપાવ્યો કે, અમારો ઉદ્દેશ રેડ ટેપનાં સ્થાને રેડ કાર્પેટ તૈયાર કરવાનો છે.
મહાત્મા ગાંધીની અર્ધપ્રતિમા પર પ્રધાનમંત્રીની શ્રદ્ધાંજલિ અંગે પ્રેસ રિલીઝ

પ્રધાનમંત્રી શ્રી નરેન્દ્ર મોદીએ રોમ શહેરમાં પિયાઝા ગાંધી ખાતે મહાત્મા ગાંધીની અર્ધપ્રતિમા પર પુષ્પાંજલિ અર્પિત કરી હતી. શ્રદ્ધાંજલિ અર્પિત કર્યા પછી, પ્રધાનમંત્રીએ ભારતીય મૂળના એ સભ્યોને પણ અભિનંદન આપ્યા કે જેઓ મોટી સંખ્યામાં ત્યાં ઉપસ્થિત હતા.
પ્રધાનમંત્રીએ જગદલપુર-ભૂવનેશ્વર એક્સપ્રેસ ટ્રેનના ખડી પડવાથી જીવ ગુમાવનારાઓ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જગદલપુર-ભૂવનેશ્વર એક્સપ્રેસ ટ્રેનના ખડી પડવાથી જીવ ગુમાવનારાઓ પ્રત્યે શોક વ્યક્ત કર્યો હતો. પ્રધાનમંત્રીએ કહ્યું હતું કે, “જગદલપુર-ભૂવનેશ્વર એક્સપ્રેસના ખડી પડવાને લીધે જીવ ગુમાવનારાના આપ્તજનો પ્રત્યે મારી સહાનુભૂતિ. દુર્ઘટના દુઃખદ છે. ટ્રેન અકસ્માતમાં ઈજાગ્રસ્તો ઝડપથી સાજા થાય એવી મારી પ્રાર્થના. રેલવે મંત્રાલય ખૂબજ નજદીકીથી સ્થિતિ પર નજર રાખી રહ્યું છે અને ઝડપી બચાવ અને રાહત કાર્યની ખાતરી માટે કાર્યરત છે.”
પ્રધાનમંત્રી તેમના સંસદીય ક્ષેત્ર વારાણસીની મુલાકાતે; જગદગુરુ વિશ્વારાધ્ય ગુરુકુળના શતાબ્દી મહોત્સવના સમાપન કાર્યક્રમમાં હાજરી આપી

પ્રધાનમંત્રી શ્રી નરેન્દ્ર મોદીએ આજે, ઉત્તરપ્રદેશના વારાણસીની મુલાકાત હતી હતી. તેમણે ઉત્તરપ્રદેશના વારાણસીમાં જંગમવાડી મઠ ખાતે જગદગુરુ વિશ્વારાધ્ય ગુરુકુળના શતાબ્દી મહોત્સવની ઉજવણીના સમાપન કાર્યક્રમમાં હાજરી આપી હતી. આ કાર્યક્રમમાં પ્રધાનમંત્રી શ્રી નરેન્દ્ર મોદીએ ‘શ્રી સિદ્ધાંત શિખામણી ગ્રંથ’ના 19 ભાષામાં અનુવાદિત સંસ્કરણનું પણ વિમોચન કર્યું હતું. આ ઉપરાંત તેમણે ‘શ્રી સિદ્ધાંત શિખામણી’ મોબાઇલ એપ્લિકેશન લોન્ચ કરી હતી. અહીં ઉપસ્થિત લોકોને સંબોધતા તેમણે જણાવ્યું હતું કે, આ એક યોગાનુયોગ છે કે, અહીં શતાબ્દી મહોત્સવ નવા દસકાના આરંભે ઉજવાઇ રહ્યો છે અને આ નવો દસકો 21મી સદીની દુનિયામાં ભારતની ભૂમિકા ફરી એકવાર સ્થાપિત કરશે. તેમણે જણાવ્યું હતું કે, શ્રી સિદ્ધાંત શિખામણી ગ્રંથનું મોબાઇલ એપ્લિકેશન દ્વારા ડિજિટાઇઝેશન કરવાથી યુવા પેઢી સાથેનું જોડાણ વધુ મજબૂત થશે અને તેનાથી તેમને જીવનમાં પ્રેરણા મળશે. તેમણે મોબાઇલ એપ્લિકેશનના માધ્યમથી ગ્રંથ આધારિત વિષયો પર વાર્ષિક પ્રશ્નોત્તરી સ્પર્ધાનું આયોજન કરવાનું પણ સૂચન કર્યું હતું. તેમણે જણાવ્યું હતું કે, 19 ભાષામાં ગ્રંથનો અનુવાદ કરવાથી તેને વ્યાપક જનસમુદાય સુધી ઉપલબ્ધ કરાવવામાં મદદ મળશે. પ્રધાનમંત્રીએ જણાવ્યું હતું કે, “એક નાગરિક તરીકે આપણું આચરણ ભારતનું ભાવિ નિર્ધારિત કરશે, તેનાથી ન્યૂ ઇન્ડિયાની દિશા નક્કી થશે.” તેમણે ઉમેર્યું હતું કે, સંતોએ ચીંધેલા માર્ગનું પાલન કરીને આપણે આપણાં જીવનની મહત્વાકાંક્ષાઓ પૂર્ણ કરવાની છે અને રાષ્ટ્રના નિર્માણમાં સંપૂર્ણ સહકાર યથાવત્ રાખવાનો છે. તેમણે સ્વચ્છતા અંગે લોકોમાં જાગૃતિ ઉભી કરવા માટે યોગદાન આપવા બદલ તેમજ દેશના દરેક ખૂણા સુધી સ્વચ્છતા મિશન હાથ ધરવા બદલ લોકોની પ્રશંસા કરી હતી. તેમણે સૌને મેડ ઇન ઇન્ડિયા ઉત્પાદનોનો ઉપયોગ કરવાની અપીલ કરી હતી. તેમણે જળ જીવન મિશનમાં પણ સહભાગી થવા માટે સૌને અપીલ કરી હતી જેથી આ મિશન સફળ થઇ શકે. પ્રધાનમંત્રીએ જણાવ્યું હતું કે, ગંગા નદીની સફાઇમાં નોંધપાત્ર પ્રમાણમાં અને દેખીતો સુધારો થયો છે; તેમણે કહ્યું કે, માત્ર લોક ભાગીદારીના કારણે જ આ લક્ષ્ય હાંસલ કરી શકાયું છે. તેમણે કહ્યું કે, નમામી ગંગે કાર્યક્રમ અંતર્ગત રૂપિયા 7000 કરોડની કિંમતની પરિયોજનાઓ પૂર્ણ કરવામાં આવી છે જ્યારે રૂપિયા 21000 કરોડની કિંમતની પરિયોજનાઓ પર હાલમાં કામ ચાલી રહ્યું છે. પ્રધાનમંત્રીએ જણાવ્યું હતું કે, સરકારે રામ મંદિરનું નિર્માણ કરવા માટે તાજેતરમાં ‘શ્રી રામ જન્મભૂમિ તીર્થ ક્ષેત્ર’ ટ્રસ્ટની રચના કરવાની જાહેરાત કરવામાં આવી છે. આ ટ્રસ્ટ અયોધ્યામાં ભવ્ય શ્રી રામ મંદિરના નિર્માણ સંબંધિત તમામ બાબતોનું ધ્યાન રાખશે. તેમણે કહ્યું કે, સરકારે 67 એકર જમીન ટ્રસ્ટને સોંપવાનો નિર્ણય પણ લીધો છે.
પ્રધાનમંત્રીએ મધ્યપ્રદેશના રીવામાં દુ:ખદ માર્ગ અકસ્માતમાં જીવ ગુમાવવા પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મધ્યપ્રદેશના રીવામાં એક દુ:ખદ માર્ગ અકસ્માતમાં જીવ ગુમાવવા પર દુઃખ વ્યક્ત કર્યું છે. પ્રધાનમંત્રીએ દરેક મૃતકના નજીકના સંબંધીઓને 2 લાખ રૂ આપવામાં આવશે અને ઘાયલોને 50,000 રૂ.ની એક્સ-ગ્રેશિયા આપવાની પણ જાહેરાત કરી હતી. આવશે. પ્રધાનમંત્રીએ એમ પણ જણાવ્યું કે સ્થાનિક વહીવટીતંત્ર રાજ્ય સરકારની દેખરેખ હેઠળ પીડિતોને તમામ શક્ય મદદ પૂરી પડાઈ રહી છે. પ્રધાનમંત્રી કાર્યાલયે ટ્વીટ કર્યું; “મધ્યપ્રદેશના રીવા ખાતે નેશનલ હાઈવે પર થયેલો અકસ્માત હૃદયદ્રાવક છે. આમાં જેમણે પોતાના પ્રિયજનોને ગુમાવ્યા છે તેમના પ્રત્યે મારી ઊંડી સંવેદના. આ સાથે, હું તમામ ઘાયલોને ઝડપથી સ્વસ્થ થવાની કામના કરું છું. રાજ્ય સરકારની દેખરેખ હેઠળ, સ્થાનિક વહીવટીતંત્ર પીડિતોને શક્ય તમામ મદદ કરવામાં વ્યસ્ત છે. “પ્રધાનમંત્રીએ મધ્યપ્રદેશમાં દુ:ખદ બસ અકસ્માતમાં દરેક મૃતકના પરિવારજનો માટે
પ્રધાનમંત્રીએ મુખ્ય સચિવોની બીજી રાષ્ટ્રીય પરિષદને સંબોધિત કરી

પ્રધાનમંત્રી શ્રી નરેન્દ્ર મોદીએ આજે દિવસની શરૂઆતમાં દિલ્હીમાં યોજાયેલી મુખ્ય સચિવોની બીજી રાષ્ટ્રીય પરિષદમાં સંબોધન આપ્યું હતું. પ્રધાનમંત્રીએ જૂન 2022માં યોજાયેલી છેલ્લી પરિષદથી દેશ દ્વારા પ્રાપ્ત કરવામાં આવેલા વિકાસના સીમાચિહ્નોને યાદ કર્યા હતા, જેમાં ભારતે
પ્રધાનમંત્રી શ્રી નરેન્દ્ર મોદી અને માલદિવ્સના રાષ્ટ્રપતિ મહામહિમ ઈબ્રાહિમ મોહમ્મદ સોલિહ વચ્ચે ટેલિફોનિક સંવાદ થયો

પ્રધાનમંત્રી શ્રી નરેન્દ્ર મોદી અને માલદિવ ગણરાજ્યના રાષ્ટ્રપતિ મહામહિમ ઈબ્રાહિમ મોહમ્મદ સોલિહે આજે ટેલીફોન પર વાતચીત કરી હતી. રાષ્ટ્રપતિ સોલિહે કોવિડ મહામારી વિરુદ્ધની લડાઈમાં ભારતના સહયોગ અને સમર્થન માટે પ્રધાનમંત્રી મોદીનો આભાર માન્યો હતો. બંને નેતાઓએ માલદિવમાં ભારત સમર્થિત વિકાસ પરિયોજનાઓની પ્રગતિની સમીક્ષા કરી અને કોવિડ મહામારીના અવરોધો છતાં કાર્યાન્વયનની તીવ્ર ગતિ અંગે સંતુષ્ટિ વ્યક્ત કરી હતી. પ્રધાનમંત્રી મોદીએ કહ્યું કે માલદીવ ભારતની ‘પડોશી પ્રથમ’ નીતિ અને ક્ષેત્રમાં તમામ માટે સુરક્ષા અને વિકાસ (સાગર)ના મેરિટાઈમ વિઝનનો એક કેન્દ્રીય સ્તંભ છે. પ્રધાનમંત્રીએ મહામહિમ રાષ્ટ્રપતિ સોલિહને સંયુક્ત રાષ્ટ્ર મહાસભાના અધ્યક્ષ તરીકે વિદેશ મંત્રી અબ્દુલ્લા શાહિદની ચૂંટણી માટે અભિનંદન આપ્યા હતા. બંને નેતાઓ વચ્ચે ટેલીફોન પર થયેલી વાતચીતથી તેઓને દ્વિપક્ષીય સંબંધોની સમગ્ર સ્થિતિનો તાગ મેળવવા અને બંને દેશ વચ્ચે ચાલી રહેલા વાસ્તવિક સહયોગને વધુ ગતિ તથા માર્ગદર્શન પ્રદાન કરવાનો મોકો પ્રાપ્ત થયો છે.
વિજ્ઞાન અને ટેકનોલોજી ક્ષેત્રે સહકાર માટે ઈન્ડો-ફ્રેન્ચ સંયુક્ત સમિતિની સ્થાપના અંગે વ્યવસ્થા

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રિય મંત્રીમંડળને આજે વિજ્ઞાન અને ટેકનોલોજી ક્ષેત્રે સહકાર માટે ઈન્ડો-ફ્રેન્ચ સંયુક્ત સમિતિ સ્થાપવા માટેની વ્યવસ્થા વિશે જાણ કરવામાં આવી હતી. ભારત અને ફ્રાન્સે 25મી જાન્યુઆરી, 2016ના રોજ નવી દિલ્હી ખાતે ઉચ્ચ સ્તરની સંયુક્ત સમિતિ સ્થાપવા અંગેની સમજૂતી પર હસ્તાક્ષર કર્યા હતા. આ વ્યવસ્થા હેઠળ, સંયુક્ત સમિતિ, વિજ્ઞાન, ટેકનોલોજી અને નવિનીકરણમાં ભારત અને ફ્રાંસ વચ્ચે સહકાર માટે પ્રાથમિકતાઓ નિશ્ચિત કરી, તેને ક્રિયાન્વિત કરીને વ્યાખ્યાયિત કરશે. તેનો ઉદ્દેશ સંશોધન, વિકાસ અને નવિનીકરણ દ્વારા આર્થિક અને સામાજિક વિકાસ હાંસલ કરવાનો રહેશે. સંયુક્ત સમિતિમાં ભારતના વિજ્ઞાન અને ટેકનોલોજી મંત્રાલય અને ફ્રાંસ તરફથી વિદેશી બાબતો અને આંતરરાષ્ટ્રીય વિકાસના મંત્રી અથવા તો ભારત તરફથી સચિવ કક્ષાના અધિકારી અને ફ્રાંસ તરફથી ડાયરેક્ટર જનરલ, અનુક્રમે બંને દેશો જે નક્કી કરે તે, સહ અધ્યક્ષ તરીકે રહેશે. બંને દેશો વચ્ચે વિજ્ઞાન અને ટેકનોલોજી ક્ષેત્રે વધારેલા સહકારના પરિપ્રેક્ષ્યમાં આ સમજૂતી કરવામાં આવી છે અને બંને દેશોની રાષ્ટ્રીય વિજ્ઞાન અને ટેકનોલોજી ક્ષેત્રની અનેક એજન્સીઓએ આ ભાગીદારીને પ્રોત્સાહન આપવામાં ભૂમિકા ભજવી છે.
પ્રધાનમંત્રી 7 મે 2020ના રોજ બુદ્ધ પૂર્ણિમા નિમિત્તે વર્ચ્યુઅલ વેસાક વૈશ્વિક ઉજવણીમાં ભાગ લેશે

પ્રધાનમંત્રી શ્રી નરેન્દ્ર મોદી આવતીકાલે 7 મે 2020ના રોજ બુદ્ધ પૂર્ણિમા નિમિત્તે ઉજવણીમાં ભાગ લેશે. ભારત સરકારનું સંસ્કૃતિ મંત્રાલય, વૈશ્વિક બૌદ્ધ છત્ર સંસ્થા આંતરરાષ્ટ્રીય બૌદ્ધ પરિસંઘ (
પ્રધાનમંત્રીએ શિક્ષક દિવસની પૂર્વ સંધ્યાએ સ્કુલના બાળકો સાથે વાતચીત કરી.

પ્રધાનમંત્રી શ્રી નરેન્દ્ર મોદીએ 4 સપ્ટેમ્બર, 2015ના રોજ શિક્ષક દિવસની પૂર્વ સંધ્યાએ દેશભરના શાળાના બાળકો સાથે વાતચીત કરી. શાળાના બાળકો દ્વારા પૂર્ણરૂપથી કરાયેલા આ બેજોડ આયોજનમાં પ્રધાનમંત્રીએ ભારતના બીજા રાષ્ટ્રપતિ ડૉ. સર્વપલ્લી રાધાકૃષ્ણનના જન્મ દિવસના પ્રસંગે 125 રૂપિયા અને 10 રૂપિયાના મૂલ્યના સ્મારક સિક્કા જારી કર્યા. પ્રધાનમંત્રીએ કલાઉત્સવ નામની એક વેબસાઈટનો પણ શુભારંભ કર્યો. જે દેશના માધ્યમિક સ્તર પર શાળાના વિદ્યાર્થીઓની કલાત્મક પ્રતિભાને પોષણ અને પ્રદર્શન દ્વારા શિક્ષણમાં કલાને પ્રોત્સાહન આપવાના ઉદ્દેશ્યથી માનવ સંસાધન વિકાસ મંત્રાલય દ્વારા શરૂ કરાયેલી એક પહેલ છે. આ પ્રસંગે પ્રધાનમંત્રીએ પોતાની ટિપ્પણીઓમાં કહ્યું કે શિક્ષક દિવસની પૂર્વ સંધ્યાએ સ્કુલના બાળકો સાથે વાતચીત કરવાનું ખાસ મહત્વ છે. તેમણે કહ્યું કે એક શિક્ષકને તેમના છાત્રોની સિદ્ધિઓ દ્વારા ઓળખવામાં આવે છે. તેમણે કહ્યું કે મા તો જન્મ આપે છે, પરંતુ શિક્ષક જ વાસ્તવિક જીવન પ્રદાન કરે છે. પ્રધાનમંત્રીએ કહ્યું કે, શિક્ષક અને વિદ્યાર્થી બંનેનું એકબીજા માટે અદ્વિતીય મહત્વ છે, તેમણે કહ્યું કે, શિક્ષકોએ પણ અનેક બાળકો સાથે પોતાના અનુભવો વિશે લખવું જોઈએ. તેમણે કહ્યું કે, શિક્ષક બધા છાત્રોને મહત્વપૂર્ણ સમજે અને એ બધાને યાદ રાખે – ન કે માત્ર શૈક્ષણિક દ્રષ્ટિએ વિશિષ્ટતા દર્શાવનારા બાળકોને જ. પ્રધાનમંત્રીએ પૂર્વ રાષ્ટ્રપતિ ડૉ. એ. પી. જે. અબ્દુલ કલામને યાદ કરતાં કહ્યું કે, ડૉ. કલામને એક શિક્ષકના રૂપમાં યાદ કરવા જોઈએ. તેમણે કહ્યું કે ડૉ. કલામને અધ્યાપનનો શોખ હતો અને પોતાના જીવનની અંતિમ ક્ષણો સુધી પણ તેમણે વિદ્યાર્થીઓ સાથે વાતચીત કરી હતી. પ્રધાનમંત્રીએ કહ્યું કે, ભારતમાં આજના સમયમાં પણ મહાન શિક્ષક છે, જે એન્જીનિયર, ડૉક્ટર અને વૈજ્ઞાનિકોને તૈયાર કરવામાં મદદ કરી રહ્યા છે, જે વિશ્વભરમાં પોતાનું સ્થાન બનાવી રહ્યા છે. તેમણે કહ્યું કે શિક્ષકનું લક્ષ્ય રૉબોટ બનાવવાને બદલે એક પૂરી પેઢીનું પોષણ કરવાનું હોવું જોઈએ. કેન્દ્રીય માનવ સંસાધન વિકાસ મંત્રી શ્રીમતી સ્મૃતિ જુબીન ઇરાની અને કેન્દ્રીય રાજ્યમંત્રી શ્રી ઉપેન્દ્ર કુશવાહા, શ્રી રામશંકર કઠેરિયા અને શ્રી જયંત સિંહા પણ આ પ્રસંગે ઉપસ્થિત રહ્યા હતા.
પ્રધાનમંત્રીએ લોકનાયક જયપ્રકાશ નારાયણને તેમની જન્મજયંતી પર શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ લોકનાયક જયપ્રકાશ નારાયણને તેમની જન્મજયંતી પર શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; "લોકનાયક જેપીને તેમની જન્મજયંતી પર શ્રદ્ધાંજલિ. ભારત માટે તેમનું યોગદાન અજોડ છે. તેમણે લાખો લોકોને રાષ્ટ્ર નિર્માણ માટે પોતાને સમર્પિત કરવા પ્રેરણા આપી હતી. તેમને લોકશાહી આદર્શોના મશાલ વાહક તરીકે હંમેશા યાદ કરવામાં આવશે."
પ્રધાનમંત્રી ઐતિહાસિક બોડો સમજૂતીપર હસ્તાક્ષર થવાના ઉપલક્ષ્યમાં આયોજિતસમારોહમાં ભાગ લેવા 7 ફેબ્રુઆરી, 2020નાં રોજ આસામનાં કોકરાઝારની મુલાકાત લેશે

પ્રધાનમંત્રી શ્રી નરેન્દ્ર મોદી 7 ફેબ્રુઆરી, 2020નાં રોજ બોડો સમજૂતી પર હસ્તાક્ષર થવાનાં ઉપલક્ષ્યમાં આયોજિત એક સમારંભમાં ભાગ લેવા આસામનાં કોકરાઝારની મુલાકાત લેશે. આ કાર્યક્રમમાં બોડોલેન્ડ પ્રાદેશિક ક્ષેત્ર (બીટીએડી) જિલ્લાના 4 લાખથી વધારે લોકો સામેલ થવાની આશા છે. આસામ સરકાર, રાજ્યની વિવિધતા પર આધારિત સાંસ્કૃતિક કાર્યક્રમનું આયોજન કરશે. સ્થાનિક સમુદાય આ કાર્યક્રમમાં વિવિધ પ્રસ્તુતિ રજૂ કરશે. પ્રધાનમંત્રી શ્રી નરેન્દ્ર મોદી જાન્યુઆરીમાં થયેલી ઐતિહાસિક બોડો સમજૂતી વિશે જનસમુદાયને સંબોધિત કરશે. આ કાર્યક્રમમાં સમજૂતીનાં મુખ્ય હિતધારકોને સામેલ કરવામાં આવશે. આ સમજૂતી પર 27 જાન્યુઆરી, 2020નાં રોજ નવી દિલ્હીમાં હસ્તાક્ષર થયા હતા. શ્રી નરેન્દ્ર મોદીએ કરેલા ટ્વીટમાં આ દિવસને ભારત માટે અતિ મહત્ત્વપૂર્ણ દિવસ ગણાવ્યો હતો. તેમણે ટ્વીટમાં આગળ જણાવ્યું હતુંકે, આ સમજૂતી બોડો લોકોનાં જીવનમાં પરિવર્તન લાવશે તથા શાંતિ, સદભાવના અને હળીમળીને રહેવા માટે એક નવી શરૂઆત કરશે. આ સમજૂતી પ્રધાનમંત્રીનાં સૌનો સાથ, સૌનો વિકાસના વિઝન અને પૂર્વોત્તર ક્ષેત્રનાં સંપૂર્ણ વિકાસ માટે કટિબદ્ધતાને અનુરૂપ છે. એનાથી પાંચ દાયકા જૂની બોડો સમસ્યાનું સમાધાન થયું છે. પ્રધાનમંત્રી શ્રી નરેન્દ્ર મોદીએ એમના ટ્વીટમાં કહ્યું હતું કે, “બોડો સમજૂતી અનેક કારણોથી અલગ છે. જે લોકો અગાઉ શસ્ત્ર સાથે ઉગ્રવાદી સંગઠનો સાથે જોડાયેલા હતા, તેઓ હવે મુખ્ય પ્રવાહમાં પ્રવેશ કરશે અને આપણા દેશની પ્રગતિમાં યોગદાન આપશે.” એનડીએફબીનાં વિવિધ જૂથોનાં 1615 કેડરોએ આત્મસમર્પણ કર્યું છે અને આ લોકો સમજૂતી પર હસ્તાક્ષર થવાના બે દિવસની અંદર મુખ્ય પ્રવાહમાં સામેલ થઈ ગયા છે. પ્રધાનમંત્રી ટ્વીટમાં ઉમેર્યું હતું કે, “બોડો સમૂહો સાથેની સમજૂતી બોડો લોકોની વિશિષ્ટ સંસ્કૃતિને સંરક્ષિત કરશે અને લોકપ્રિય બનાવશે. લોકોનાં વિકાસ આધારિત કાર્યક્રમ સુધી પહોંચ પ્રાપ્ત થશે. આપણે એ તમામ ચીજવસ્તુઓ કરવા માટે કટિબદ્ધ છે, જેનાથી બોડો લોકોની પોતાની આકાંક્ષા પૂરી કરવામાં મદદ મળતી હોય.” આ વિસ્તારનાં વિકાસ માટે 1500 કરોડ રૂપિયાના વિશેષ પેકેજને અંતિમ ઓપ આપવામાં આવ્યો છે. તાજેતરમાં ભારત સરકાર, મિઝોરમ અને ત્રિપુરાની રાજ્ય સરકારો વચ્ચે બ્રૂ-રિયાંગ સમજૂતી થઈ હતી. એનાથી 35,000 બ્રૂ-રિયાંગ શરણાર્થીઓને રાહત મળશે. ત્રિપુરામાં એનએલએફટીનાં 85 કેડરે આત્મસમર્પણ કર્યું છે. આ પૂર્વોત્તર ક્ષેત્રમાં વિકાસ અને શાંતિ પ્રત્યે પ્રધાનમંત્રીની કટિબદ્ધતા વ્યક્ત કરે છે. પ્રજાસત્તાક દિવસ પર પ્રસારિત મન કી બાત કાર્યક્રમમાં પ્રધાનમંત્રીએ હિંસાનાં માર્ગે ચાલતા તમામ લોકોને આત્મસમર્પણ કરવા અને મુખ્ય પ્રવાહમાં સામેલ થવાની અપીલ કરી હતી. તેમણે કહ્યું હતું કે, “પ્રજાસત્તાક દિવસનાં પાવન પ્રસંગે હું દેશનાં કોઈ પણ ભાગમાં રહેતાં એ લોકોને મુખ્ય પ્રવાહમાં સામેલ થવાની અપીલ કરું છું, જેઓ હિંસા અને શસ્ત્રનાં માધ્યમથી સમસ્યાનું સમાધાન મેળવવા ઇચ્છે છે. તેમણે પોતાની ક્ષમતાઓ સાથે દેશની ક્ષમતા પર પણ ભરોસો કરવો જોઈએ કે શાંતિપૂર્ણ વાતાવરણમાં સમસ્યાઓનું સમાધાન થઈ શકે છે.”
પ્રધાનમંત્રી 26 ફેબ્રુઆરીએ દ્વિતિય ખેલો ઈન્ડિયા નેશનલ વિન્ટર ગેમ્સના ઉદ્ઘાટન પ્રસંગે સંબોધન આપશે

પ્રધાનમંત્રી શ્રી નરેન્દ્ર મોદી 26 ફેબ્રુઆરી, 2021ના રોજ સવારે 11. 50 વાગ્યે વીડિયો કોન્ફરન્સિંગના માધ્યમથી દ્વિતિય ખેલો ઈન્ડિયા નેશનલ વિન્ટર ગેમ્સના ઉદ્ઘાટન પ્રસંગે સંબોધન આપશે. આ રમતોત્સવનું આયોજન 26 ફેબ્રુઆરીથી 2 માર્ચ, 2021 દરમિયાન થશે. આ કાર્યક્રમનું આયોજન કેન્દ્રીય યુવા મામલાઓ અને રમતગમત મંત્રાલય દ્વારા જમ્મુ-કાશ્મીર સ્પોર્ટ્સ કાઉન્સિલ અને વિન્ટર ગેમ્સ એસોસિએશન ઓફ જમ્મુ-કાશ્મીરના સહયોગથી કરવામાં આવ્યું છે. અહીં ખેલકૂદની પ્રવૃતિઓમાં આલ્પાઈન સ્કીઈંગ, નોર્ડિક સ્કી, સ્નોબોર્ડિંગ, સ્કી માઉન્ટેનિયરીંગ, આઈસ હોકી, આઈસ સ્કેટીંગ, આઈસ સ્ટોક વગેરે સામેલ છે. 27 રાજ્યો, કેન્દ્રશાસિત પ્રદેશો તથા બોર્ડ્સ દ્વારા તેમની ટીમોને આ રમતોત્સવમાં સામેલ થવા મોકલવામાં આવી રહી છે.
પ્રધાનમંત્રીએ શ્રી રામનાથ કોવિંદજીને ભારતના રાષ્ટ્રપતિ ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી રામનાથ કોવિંદજીને ભારતના રાષ્ટ્રપતિ ચૂંટાવા બદલ અભિનંદન પાઠવ્યા હતા. પ્રધાનમંત્રીએ કહ્યું હતું કે, “ભારતના રાષ્ટ્રપતિ તરીકે ચૂંટાવા બદલ શ્રી રામનાથ કોવિંદજીને અભિનંદન. ફળદાયી અને પ્રેરણાદાયી કાર્યકાળ માટે શુભકામના. શ્રી રામનાથ કોવિંદજીને સાંસદો અને જુદા જુદા રાજ્યોના મળેલા શાનદાર સમર્થનથી ખુશી છે. હું મતદાતા સાથી સભ્યોનો આભાર માનું છું. હું મીરાં કુમારજીને પણ તેમની ઝૂંબેશ માટે અભિનંદન આપું છું, જે લાકશાહીની વૃત્તિ અને મુલ્યો સાથે સુસંગત હતી અને તે બદલ આપણને સૌને ગર્વ છે.”
પ્રધાનમંત્રીએ પોર્ટુગલની ચૂંટણી જીતવા બદલ પોર્ટુગલના પ્રધાનમંત્રી શ્રી એન્ટોનિયો કોસ્ટા અને એમની સોશિયાલિસ્ટ પાર્ટીને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ પોર્ટુગલની ચૂંટણી જીતવા બદલ પોર્ટુગલના પ્રધાનમંત્રી શ્રી એન્ટોનિયો કોસ્ટા અને એમની સોશિયાલિસ્ટ પાર્ટીને અભિનંદન પાઠવ્યા હતા.પોર્ટુગલના પ્રધાનમંત્રી શ્રી એન્ટિનિયો કોસ્ટાએ અભિનંદન પાઠવવા બદલ પ્રધાનમંત્રી મોદીનો આભાર માન્યો હતો. પ્રધાનમંત્રીકહ્યું કે”હું જીત બદલ સોશ્યાલિસ્ટ પાર્ટી અને મારા મિત્ર શ્રી એન્ટિનિયો કોસ્ટાને સંસદીય ચૂંટણીમાં ભવ્ય પ્રદર્શનકરવા બદલ અભિનંદન પાઠવું છું.આવનારા સમયમાં એકબીજા સાથે મળીને કામ કરવા અને ભારત-પોર્ટુગલની મિત્રતાને આગળ વધારવાની આશા રાખું છું”.
ભારતના પૂર્વ પ્રધાનમંત્રી શ્રી લાલ બહાદુર શાસ્ત્રીની જયંતિ પર પ્રધાનમંત્રીનું નમન

પ્રધાનમંત્રી શ્રી નરેન્દ્ર મોદીએ ભારતના પૂર્વ પ્રધાનમંત્રી શ્રી લાલ બહાદુર શાસ્ત્રીને તેમની જયંતિના અવસર પર તેમને નમન કર્યા છે. પ્રધાનમંત્રીએ કહ્યું, “લાલ બહાદુર શાસ્ત્રીની જયંતિ પર મારા પ્રમાણ.” પ્રધાનમંત્રી શ્રી નરેન્દ્ર મોદીએ કહ્યું, “હું ભારતના ગૌરવશાળી પુત્ર શ્રી લાલ બહાદુર શાસ્ત્રીને તેમની જયંતિ પર નમન કરું છું. શાસ્ત્રીજીને તેમની સાદગી અને ઈમાનદારી માટે યાદ કરવામાં આવે છે. મુશ્કેલ સમયમાં તેમનું મજબૂત નેતૃત્વ આપણા દેશ માટે મોટી ધરોહર બની ગયું છે. આપણે શાસ્ત્રીજીના જય જવાન, જય કિસાનના નારાથી સદા પ્રેરિત રહ્યા છીએ અને ખેડૂતો તથા જવાનોના કલ્યાણ માટે વ્યવસ્થિત કામ કરી રહ્યા છીએ.
PM ભોપાલમાં પુનઃવિકાસિત રાણી કમલાપતિ રેલવે સ્ટેશન રાષ્ટ્રને સમર્પિત કરશે

પ્રધાનમંત્રી શ્રી નરેન્દ્ર મોદી, 15મી નવેમ્બરના રોજ મધ્યપ્રદેશની તેમની મુલાકાત દરમિયાન લગભગ 3 વાગ્યે પુનઃવિકાસિત રાણી કમલાપતિ રેલ્વે સ્ટેશન, 2021નું ઉદ્ઘાટન કરશે. પુનઃવિકાસિત રાણી કમલાપતિ રેલ્વે સ્ટેશન, જેનું નામ ગોંડ સામ્રાજ્યના બહાદુર અને નીડર રાણી કમલાપતિના નામ પરથી રાખવામાં આવ્યું છે, તે મધ્યપ્રદેશનું પ્રથમ વિશ્વ કક્ષાનું રેલ્વે સ્ટેશન છે. પબ્લિક પ્રાઇવેટ પાર્ટનરશીપ (
પ્રધાનમંત્રી શ્રી 17 અને 18 જૂને ગુજરાતની મુલાકાતે આવશે

પ્રધાનમંત્રી શ્રી નરેન્દ્ર મોદી 17 અને 18 જૂને ગુજરાતની મુલાકાતે આવશે. 18મી જૂનના રોજ સવારે લગભગ 9:15 વાગ્યે, પ્રધાનમંત્રીપાવાગઢ ઉપર શ્રી કાલિકા માતાના પુનઃવિકસિત મંદિરની મુલાકાત લેશે અને તેનું ઉદ્ઘાટન કરશે, જે પછી લગભગ 11:30 વાગ્યે વિરાસત વનની મુલાકાત લેશે. ત્યારબાદ, લગભગ 12:30 વાગ્યે, તેઓ વડોદરા ખાતે ગુજરાત ગૌરવ અભિયાનમાં ભાગ લેશે, જ્યાં તેઓ રૂ. 21,000 કરોડથી વધુના પ્રોજેક્ટનું ઉદ્ઘાટન અને શિલાન્યાસ કરશે. ગુજરાત ગૌરવ અભિયાન વડોદરા ખાતે ગુજરાત ગૌરવ અભિયાનમાં સરકારની વિવિધ યોજનાઓના લાભાર્થીઓ ભાગ લેશે. પ્રધાનમંત્રી 16,000 કરોડથી વધુના મૂલ્યની વિવિધ રેલ્વે પરિયોજનાઓનું લોકાર્પણ અને શિલાન્યાસ કરશે. તેમાં સમર્પિત ફ્રેટ કોરિડોરના 357 કિલોમીટર લાંબા ન્યૂ પાલનપુર – મદાર વિભાગના રાષ્ટ્રને સમર્પણનો સમાવેશ થાય છે; 166 કિમી લાંબા અમદાવાદ-બોટાદ વિભાગનું ગેજ કન્વર્ઝન; 81 કિમી લાંબા પાલનપુર – મીઠા સેક્શનનું વિદ્યુતીકરણ. પ્રધાનમંત્રી સુરત, ઉધના, સોમનાથ અને સાબરમતી સ્ટેશનના પુનઃવિકાસનો શિલાન્યાસ પણ કરશે, સાથે રેલવે ક્ષેત્રમાં અન્ય પહેલનો શિલાન્યાસ કરશે. આ પ્રોજેક્ટ્સ લોજિસ્ટિક્સ ખર્ચ ઘટાડવામાં મદદ કરશે અને પ્રદેશમાં ઉદ્યોગ અને કૃષિ ક્ષેત્રને પ્રોત્સાહન આપશે. તેઓ પ્રદેશમાં કનેક્ટિવિટી પણ સુધારશે અને મુસાફરોની સુવિધાઓ વધારશે. પ્રધાનમંત્રી આવાસ યોજના હેઠળ, કુલ 1.38 લાખ મકાનો પ્રધાનમંત્રી દ્વારા સમર્પિત કરવામાં આવશે, જેમાં શહેરી વિસ્તારોમાં આશરે રૂ. 1,800 કરોડના મકાનો અને ગ્રામીણ વિસ્તારોમાં રૂ. 1,530 કરોડથી વધુની કિંમતના મકાનોનો સમાવેશ થાય છે. આ ઉપરાંત 310 કરોડ રૂપિયાથી વધુની કિંમતના લગભગ 3000 ઘરોના ખાત મુહૂર્ત પણ કરવામાં આવશે. કાર્યક્રમ દરમિયાન, પ્રધાનમંત્રી ખેડા, આણંદ, વડોદરા, છોટા ઉદેપુર અને પંચમહાલ ખાતે રૂ. 680 કરોડથી વધુના મૂલ્યના વિવિધ વિકાસ કાર્યોનું લોકાર્પણ અને શિલાન્યાસ કરશે, જેનો ઉદ્દેશ્ય આ પ્રદેશમાં રહેવાની સરળતા વધારવાનો છે. પ્રધાનમંત્રી ગુજરાતના ડભોઈ તાલુકાના કુંધેલા ગામમાં ગુજરાત સેન્ટ્રલ યુનિવર્સિટીનો શિલાન્યાસ પણ કરશે. વડોદરા શહેરથી લગભગ 20 કિમીના અંતરે આવેલી આ યુનિવર્સિટીનું નિર્માણ આશરે રૂ. 425 કરોડના ખર્ચે કરવામાં આવશે અને તે 2500 થી વધુ વિદ્યાર્થીઓની ઉચ્ચ શિક્ષણની જરૂરિયાતો પૂરી કરશે. માતા અને બાળ સ્વાસ્થ્યમાં સુધારો કરવા પર ધ્યાન કેન્દ્રિત કરીને, પ્રધાનમંત્રી ‘મુખ્યમંત્રી માતૃશક્તિ યોજના’ શરૂ કરશે, જેનો ખર્ચ રૂ. 800 કરોડ હશે. આ યોજના હેઠળ સગર્ભા અને ધાત્રી માતાઓને દર મહિને આંગણવાડી કેન્દ્રોમાંથી 2 કિલો ચણા, 1 કિલો તુવેર દાળ અને 1 કિલો ખાદ્યતેલ વિનામૂલ્યે આપવામાં આવશે. પ્રધાનમંત્રી ‘પોષણ સુધા યોજના’ માટે લગભગ રૂ. 120 કરોડનું વિતરણ પણ કરશે, જે હવે રાજ્યના તમામ આદિવાસી લાભાર્થીઓને વિસ્તરણ કરવામાં આવી રહી છે. આદિવાસી જિલ્લાઓની સગર્ભા અને સ્તનપાન કરાવતી માતાઓને આયર્ન અને કેલ્શિયમની ગોળીઓ અને પોષણ અંગેનું શિક્ષણ આપવાના પ્રયોગની સફળતા બાદ આ પગલું ભરવામાં આવી રહ્યું છે. શ્રી કાલિકા માતાના મંદિરે પ્રધાનમંત્રી શ્રી પ્રધાનમંત્રી શ્રી પાવાગઢ ટેકરી ખાતે શ્રી કાલિકા માતાના પુનઃવિકસિત મંદિરનું ઉદ્ઘાટન કરશે. તે વિસ્તારના સૌથી જૂના મંદિરોમાંનું એક છે અને મોટી સંખ્યામાં યાત્રાળુઓને આકર્ષે છે. મંદિરનો પુનઃવિકાસ 2 તબક્કામાં કરવામાં આવ્યો છે. પુનઃવિકાસના પ્રથમ તબક્કાનું ઉદ્ઘાટન પ્રધાનમંત્રી દ્વારા આ વર્ષની શરૂઆતમાં એપ્રિલમાં કરવામાં આવ્યું હતું. આ કાર્યક્રમમાં ઉદ્ઘાટન થવા જઈ રહેલા બીજા તબક્કાના પુનઃવિકાસનો શિલાન્યાસ પ્રધાનમંત્રી દ્વારા 2017માં કરવામાં આવ્યો હતો. આમાં મંદિરના પાયાનું વિસ્તરણ અને ત્રણ સ્તરે 'પરિસર', સ્ટ્રીટ લાઈટ્સ, સીસીટીવી સિસ્ટમ જેવી સુવિધાઓની સ્થાપનાનો સમાવેશ થાય છે.
પ્રધાનમંત્રી આઇએનએસવી તરિણીના મહિલા સભ્યોને મળ્યા

આઇએનએસવી તરિણી દ્વારા સફળતાપૂર્વક વિશ્વભરની સફર કરી પરત આવનારી ભારતીય નૌસેનાની છ મહિલા અધિકારીઓએ આજે પ્રધાનમંત્રી નરેન્દ્ર મોદી સાથે મુલાકાત યોજી હતી. ફક્ત મહિલા ખલાસીઓ દ્વારા સમગ્ર વિશ્વની પરિક્રમા કરનારૂ સૌપ્રથમ ભારતીય નૌકાયાન સાથેનું આ અભિયાન નવિકાસાગર પરિક્રમાનાં નામે ઓળખાયું. આ મુલાકાત દરમિયાન મહિલા ખલાસીઓએ તેમના અભિયાનના વિવિધ પાસાઓ, તેની તૈયારી, તાલીમ અને અનુભવો વિશે રજૂઆત કરી હતી. પ્રધાનમંત્રીએ આ અભિયાનની સફળતા માટે અભિનંદન પાઠવ્યાં હતા. તેમણે આ અદ્વિતીય અનુભવ વિશે પોતાના વિચારો લખવા અને વહેંચવા માટે તેઓને પ્રેરણા આપી હતી. નૌસેનાનાં વડા એડમિરલ સુનિલ લાંબા પણ આ પ્રસંગે ઉપસ્થિત રહ્યાં હતા. આ નૌકાયાનનું સંચાલન લે. કમાન્ડર વર્તિકા જોશી દ્વારા કરવામાં આવ્યું હતું તેમજ અન્ય સભ્યો તરીકે લે. કમાન્ડર પ્રતિભા જામવાલ, પી. સ્વાતિ અને લેફ્ટનન્ટ એસ વિજયા દેવી, બી ઐશ્વર્યા તથા પાયલ ગુપ્તાનો સમાવેશ થાય છે.
બેડમિંટન ખેલાડી શ્રી નંદુ નાટેકરના નિધન અંગે પ્રધાનમંત્રીએ શોક વ્યક્ત કર્યો

પ્રધાનમંત્રી, શ્રી નરેન્દ્ર મોદીએ બેડમિંટન ખેલાડી શ્રી નંદુ નાટેકરના નિધન પર શોક વ્યક્ત કર્યો છે. એક ટ્વીટમાં પ્રધાનમંત્રીએ કહ્યું, "શ્રી નંદુ નાટેકરનું ભારતના રમતગમતના ઈતિહાસમાં વિશેષ સ્થાન છે. તે બેડમિંટન ખેલાડી અને મહાન માર્ગદર્શક હતા. તેમની સફળતા ઉભરતા એથ્લેટ્સને પ્રોત્સાહિત કરે છે. તેમના નિધનથી દુ:ખ થયું છે. આ દુઃખદ ક્ષણે મારી સંવેદના તેમના પરિવાર અને મિત્રો સાથે છે. ઓમ શાંતિ."
મંત્રીમંડળે પ્રધાનમંત્રી કિસાન સન્માન નિધિ (પીએમ-કિસાન) હેઠળ લાભાર્થીઓનીમાહિતીને આધાર નંબર સાથે જોડવાની આવશ્યકતામાં છૂટછાટ આપી

પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પ્રધાનમંત્રી કિસાન સન્માન નિધિ (પીએમ-કિસાન) યોજનાનાં લાભાર્થીઓને ભંડોળ આપવા માટે પૂર્વશરત તરીકે માહિતીને આધાર સાથે ફરજિયાત જોડવાની જરૂરિયાતમાં છૂટછાટ આપવાનાં નિર્ણયને મંજૂરી આપી છે. આ યોજના ચોક્કસ બાબતોને બાકાત રાખવાને આધિન જમીન ધરાવતા પરિવારોને દર વર્ષે રૂ. 6,000ની આવકનો ટેકો આપે છે. આ રકમ દર 4 મહિને રૂ. 2,000નાં એક એવા વર્ષમાં ત્રણ હપ્તામાં સીધા લાભ હસ્તાંતરણ (
પ્રધાનમંત્રીએ ભારત છોડો આંદોલનમાં સામેલ થયેલા તમામ પુરુષો અને મહિલાઓને 75મી વર્ષગાંઠે શત શત વંદન કર્યા; લોકોને વર્ષ 2022 સુધીમાં ‘નવા ભારત’નું નિર્માણ કરવા માટે પ્રતિજ્ઞા લેવાની અપીલ કરી

પ્રધાનમંત્રીએ ભારત છોડો આંદોલનની 75મી વર્ષગાંઠ પર આ ઐતિહાસિક આંદોલનમાં જોડાયેલી તમામ મહિલાઓ અને પુરુષોને શત શત વંદન કર્યા છે. સાથે સાથે પ્રધાનમંત્રીએ વર્ષ 2022 સુધીમાં ‘નવા ભારત’નું નિર્માણ કરવાની પ્રતિજ્ઞા લેવા લોકોને અપીલ પણ કરી છે. પ્રધાનમંત્રીએ કહ્યું હતું કે, “ઐતિહાસિક ભારત છોડો આંદોલનની 75મી વર્ષગાંઠ પર અમે તેમાં જોડાયેલા તમામ પુરુષો અને મહિલાઓને શત શત વંદન કરીએ છીએ. મહાત્મા ગાંધીના નેતૃત્વમાં સંપૂર્ણ દેશ સ્વતંત્રતા મેળવવાના ઉદ્દેશ સાથે એકતાંતણે જોડાયો હતો. વર્ષ 1942માં ભારતને બ્રિટિશરોની ગુલામીની જંજીરોમાંથી મુક્ત કરાવવાની તાતી જરૂર હતી. અત્યારે 75 વર્ષ પછી દેશની જરૂરિયાત જુદી છે. ચાલો આપણે ભારતને ગરીબી, ગંદકી, ભ્રષ્ટાચાર, આતંકવાદ, જ્ઞાતિવાદ, જાતિવાદમાંથી આઝાદ કરાવીએ તથા વર્ષ 2022 સુધીમાં આપણાં સ્વપ્નોનાં ‘નવા ભારત’નું નિર્માણ કરીએ. ચાલો આપણે ખભેખભો મિલાવીને એવા ભારતનું નિર્માણ કરીએ, જેના પર આપણા સ્વાતંત્ર્યસેનાનીઓને ગર્વ થાય. #સંકલ્પ સે સિદ્ધિ.”
પ્રધાનમંત્રીએ ભારતનાં પૂર્વ મુખ્ય ન્યાયમૂર્તિ એ એસ આનંદનાં નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ભારતનાં પૂર્વ મુખ્ય ન્યાયમૂર્તિ એ એસ આનંદનાં નિધન પર શોક વ્યક્ત કર્યો હતો. પ્રધાનમંત્રીએ કહ્યું, “ભરતનાં પૂર્વ મુખ્ય ન્યાયમૂર્તિ એ એસ આનંદનાં નિધનથી દુઃખ થયું. આ દુઃખની ઘડીમાં મારી સંવેદનાંઓ એમનાં પરિવારજનો સાથે છે. એમનાં આત્માને શાંતિ મળે.”
પ્રધાનમંત્રીએ શ્રી કે. વી. સંપત કુમારના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સંસ્કૃત સંસ્કૃત દૈનિક સુધર્માના સંપાદક શ્રી કે. વી. સંપત કુમારના નિધન અંગે ઊંડો શોક વ્યક્ત કર્યો હતો. પ્રધાનમંત્રીએ એક ટ્વીટમાં કહ્યું હતું, ‘શ્રી કે. વી. સંપત કુમારજી એક પ્રેરણાદાયી વ્યક્તિત્વ હતા જેમણે ખાસ કરીને યુવાનોમાં સંસ્કૃતના સંરક્ષણ અને પ્રચાર માટે અથાગપણે કામ કર્યું હતું. તેમનું ઝનૂન અને દૃઢનિશ્ચયતા પ્રેરણારૂપ હતા. તેમના નિધનથી દુઃખી છું. તેમના પરિવાર અને પ્રશંસકોને સાંત્વના. ઓમ શાંતિ.”